Keskustelu:Italian elokuva

message: Italian elokuva lienee yksi maailman merkittävimpiä, mutta siitä ei vielä hetki sitten ollut artikkelia. Aihe on haastava, ja nyt kysyisinkin, miltä näyttää. Historiaosuus on melko valmis, jotain pieniä lisäyksiä saatan vielä tehdä. Mutta enemmän tietoa on pääartikkelissa Italian elokuvan historia. Aion kirjoittaa vielä Tyylit-osioon muutamasta Italian elokuvaan liitetystä tyylistä oman osion ja samalla pääartikkelin niille (ainakin neorealistinen elokuva, peplum ja poliittinen elokuva). Mitä muuta pitäisi vielä käsitellä, jos haluaisi suositelluksi? --PtG (keskustelu) 31. tammikuuta 2013 kello 00.05 (EET)
replies: text: Näyttelijät-osiosta: "Tunnettuihin naisnäyttelijöihin lukeutui myös Anna Magnani, joka ei kuitenkaan saanut tähtistatusta ulkonäkönsä ansiosta." Vaan minkä ansiosta? Tuo jää vähän ilmaan, melkein kuin siinä sanottaisiin että Magnani oli ruma. Linkeistä: johdannossa linkki neorealismiin, myöhemmin linkit johtavat neorealistiseen elokuvaan. Pitäisikö linkittää vain jompaan kumpaan? (Mielummin varmaan jälkimmäiseen jos kerran aiot kirjoittaa kyseisen artikkelin.) Artikkelissa mainitaan useasti tähtijärjestelmä ja linkitetään sivulle tähtijärjestelmä (elokuva), onko tämä jokin tietty juttu vai voisivatko linkit johtaa vain sivullle elokuvatähti? En tunne aihetta, joten yleisarvioita on vaikea antaa, mutta voisin kuvitella äänestäväni suositelluksi tällaisenaankin. – Kuohatti 31. tammikuuta 2013 kello 08.43 (EET)
replies: text: :Jes, tuon Magnani-lisäyksen voi tosiaan ottaa poiskin (se oli silti samaan tapaan ilmaistu myös lähteessä). Olen yrittänyt linkittää jälkimmäiseen, mutta näemmä joku IP-käyttäjä siirsi neoralismi-linkityksen johdannossa suoraan artikkeliin neorealismi. Tähtijärjestelmä on nimenomaa tietty juttu, tosin ehkä sillä tässä tapauksessa voidaan viitata vain tuohon 1910-luvun diivoihin, vertaa :en:Star system (filmmaking). Ilmiönä tähtijärjestelmää ei ehkä varsinaisesti enää ole. --PtG (keskustelu) 31. tammikuuta 2013 kello 09.20 (EET)
replies: text: ::Karsastan sanaa teollisuus, joka englannin vaikutuksesta yrittää ujuttautua suomenkielisiin teksteihin. Ehkä se niukin naukin sopii amerikkalaiseen tuottajavetoiseen elokuva-alaan, mutta itse en käytä sitä koskaan. Mikä vika on sanassa elokuva-ala, joka on asialle normaali suomenkielinen ilmaus? --Abc10 (keskustelu) 31. tammikuuta 2013 kello 09.26 (EET)

text: :: Lisäyksenä vielä, että olen nähnyt jopa sanan matkailuteollisuus, mutta yritän tällä kommentilla muistuttaa, että englannin industryn merkitysala on toinen kuin suomen teollisuuden. --Abc10 (keskustelu) 31. tammikuuta 2013 kello 10.54 (EET)
replies: text: :::Jeps, ei elokuva-alassa varmaan ole sanana mitään vikaa. Elokuvateollisuus voidaan korvata sillä. --PtG (keskustelu) 31. tammikuuta 2013 kello 11.48 (EET)
replies: text: ::::Muutin teollisuus → ala. Samalla johdonmukaistin tähtijärjestelmälinkit ohjaamaan sivulle tähtijärjestelmä (elokuva). Tähtijärjestelmästä olisi hyvä tehdä oma artikkeli ja mahdollisesti vielä jotenkin selventää "järjestelmää" tähän artikkelliin, minulle ainakin jäi ensi lukemalta epäselväksi. – Kuohatti 31. tammikuuta 2013 kello 15.54 (EET)

text: Erikoista että artikkeli käsittelee vain Italian elokuvan historiaa. Otsikon voisi poistaa ja nostaa alaotsikot pykälää ylemmäksi. Näyttelijät ovat toki merkittäviä, mutta miksi niillä on oma osio? Tai oikeastaan osion nimen pitäisi olla Tähtijärjestelmä, josta siinä kerrotaan (Tähtijärjestelmä vaatisi myös määritelmän - Hollywoodin tähtijärjestelmä kehittyi myös ennen 1. maailmansotaa). Italialaisesta elokuvasta ei voi myöskään kirjoittaa, jos merkittäviä tuottajia ei mainita (varsinkin Carlo Ponti mutta myös esim. Dino De Laurentiis). Tyyleistä puuttuu neorealismi, joka pitäisi käsitellä myös tässä, koska aikaisemmin ei ole kerrottu, mitä se on.--Nedergard (keskustelu) 31. tammikuuta 2013 kello 11.07 (EET)
replies: text: :Kuten sanoin tuossa johdannossani arvioitavaan aiheeseen, osa tyyleistä puuttuu; neorealismista tulee varmasti vielä osionsa ja artikkelinsa. Artikkeli ei ole valmis, mutta oma kirjoitusprosessini alkoi sen verran tökkiä, että ajattelin tuoda sen arviointiin, jotta saisin lisää ideoita ja taustatukea. Näyttelijöillä on oma osionsa, kun tuntui, että näyttelijät vähän hukkuisivat tuohon historiaosuuteen, joka painottuu kuitenkin enemmän elokuvan kehittymiseen ja ohjaajiin (tähtijärjestelmä tarvitsisi tosiaan oman artikkelinsa, mikä varmaan selventäisi asiaa; yleensähän sillä viitataan juuri tuohon Hollywoodin klassisen kauden ilmiöön, mutta Italiassa järjestelmä toimi 1910-luvulla samalla tavalla, ei niinkään enää myöhemmin). Tuottajista sen verran, että olen itsekin ihmetellyt, ettei heitä käsitellä oikeastaan missään käyttämissäni kirjoissa. Ponti ja De Laurentiis nostetaan sentään erityisesti 50-luvun kohdalla (ehkäpä siksi, että he tekivät suuren osan uransa Italian ulkopuolella, varsinkin De Laurentiis). --PtG (keskustelu) 31. tammikuuta 2013 kello 11.48 (EET)
replies: text: ::Lisähuomiona: noiden tuottajien lisäksi esimerkiksi joku Ennio Morricone ansaitsisi varmasti mainnan jossain osiossa. Lisäksi on monia italialaisia elokuva-alan henkilöitä, jotka ovat menestyneet ulkomailla (mm. lavastajat Dante Ferretti ja Francesca Lo Schiavo, kuvaaja Vittorio Storaro, leikkaaja Pietro Scalia ja säveltäjä Giorgio Moroder). Minkälaisen osion näiden ympärille voisi sitten rakentaa? --PtG (keskustelu) 31. tammikuuta 2013 kello 12.09 (EET)

text: Peplum-genreä on Suomessa kutsuttu ainakin VHS-aikoina myös nimellä miekka ja sandaali, joka tietenkin tuli suoraan englannista (sword and sandal). Ehkä nämä termit voisi mainita sekä tässä että varsinaisessa Peplum-artikkelissa. Yksi populaarielokuvan lisägenre mikä tuli mieleen olivat 1970-luvun lacrima- eli tearjerker-melodraamat, joissa oli usein kyse lapsen kuolemasta tms. Tässä esimerkki En tiedä oliko nykykatsannossa kovin merkittävä genre, ainakaan en-wikin artikkelissa ei taideta edes mainita. –Kotivalo (keskustelu) 1. helmikuuta 2013 kello 20.48 (EET)
</div>
thread_title:  Arkistoitu vertaisarviointi 

message: Artikkeli Italialaisen elokuvan historia oli aikaisemmin nimeltään Italian elokuvan historia. Tämän artikkelin pitäisi noudattaa samaa nimeämiskäytäntöä jos sitä pidetään käytäntönä. --Hartz (keskustelu) 5. marraskuuta 2013 kello 08.44 (EET)
thread_title:  Italialainen elokuva